《纪事 其四》
明代·王彦泓

歇却哦诗敛却狂，洗空心地著欢娘。醉来不敢忘团扇，梦去犹防泄异香。

平日性情工戏谑，近来行止学矜庄。虽云见面无多刻，定用闲愁万斛偿。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。